
i se ste 


Sfânta mare muceniță Christina se trăgea din Tirul Siriei, fiica unui oarecare 
Urban, stratilatul (pe la anul 200 d.Hr.). Tatăl ei i-a construit un turn şi a aşezat-o 
în el. I-a făcut chiar şi statui de idoli din aur şi argint şi i-a poruncit să jertfească 
acestora. Ea însă cunoscând că nu pot fi acestea dumnezei, le-a sfărâmat pe toate în 
mii de bucăţi, pe care le-a împărțit săracilor. Pentru aceste fapte ale ei, Sfânta a fost 
supusă la chinuri de însuşi tatăl ei, iar apoi a fost închisă. În închisoare au lăsat-o 
flămândă, să moară de foame, însă îngerul Domnului îi aducea mâncare şi i-a 
tămăduit toate rănile. Apoi au aruncat-o în mare, unde a primit Sfântul Botez de la 
Însuşi Domnul Hristos, iar un înger al Domnului a scos-o nevătămată pe uscat. 


























Îndată ce s-a aflat că a fost salvată, tatăl ei a poruncit să fie aruncată din nou în 
închisoare. Însă în noaptea care a urmat, tatăl ei a murit, iar locul lui a fost luat de 
un anume Dion. Acesta a adus-o pe muceniţă în faţa judecății, iar acolo, înaintea 
tuturor, Sfânta şi-a mărturisit credinţa. Îndată însă, Dion a turbat de furie şi a 
poruncit să înceapă chinurile. În timpul chinurilor, mulţi au crezut în Hristos. După 
Dion, a venit stratilat [grad militar echivalent celui de general] un anume Iulian. 
Acesta a aruncat-o pe Christina într-un cuptor încins, apoi într-o cușcă plină cu 
şerpi veninoşi, care în loc să o muşte îi lingeau picioarele, apoi i-au tăiat sânii din 
care a curs lapte în loc de sânge şi i-au tăiat şi limba. Toate aceste chinuri martirice 
le-a îndurat cu răbdare şi la sfârșit şi-a dat duhul fiind împunsă cu suliţele, luând 
cununa muceniciei. 


&&& 
Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 


























Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 

Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 


























Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Ro 2 


Condacul 1 

Mult pătimitoarei, prea lăudatei muceniţe Cristina, celeia ce numele Mântuitorului 
a purtat, crucea suferinţei spre Golgota pătimirilor a ridicat, veniți să-i împletim 
cântări de laude zicând: Bucură-te, Sfântă mare muceniţă Cristina, mult păti- 
mitoare! 


Icosul 1 

Născându-te în cetatea Tirului, din părinți păgâni şi slujitori ai necuraţilor zei, din 
tinereţe cunoscând pe Dumnezeul cel Adevărat, numai Aceluia voiai a-l sluji, pen- 
tru care îţi cântăm: 

Bucură-te, curată mieluşea născută între păgâni, 

Bucură-te, că tatăl tău, Urban, avea stăpânirea ighemonică, 

Bucură-te, că acesta, după purtarea de grijă a lui Dumnezeu, ţi-a pus numele 
“Cristina”, 

Bucură-te, că numele tău însemna mai înainte oarecare proorocie, 

Bucură-te, că între fecioarele vremii nu era nici una care să te întreacă în frumu- 
seţe, 

Bucură-te, că părinţii, văzându-te crescând, se umpleau de bucurie, 

Bucură-te, că aceştia îţi pregăteau un anume fel de vieţuire, 

Bucură-te, căci dorinţa lor avea să fie deşartă, 

Bucură-te, fecioară blândă şi curată, 

Bucură-te, că haina curăţiei ţi-ai păzit-o neîntinată; 

Bucură-te căci în credinţă erai nestrămutată, 

Bucură-te, cea plină de dragoste nemăsurată, 

Bucură-te, Sfântă mare muceniţă Cristina, mult pătimitoare! 


Condacul 2 

Vrând tatăl său a o păzi de vederea omenească, 1-a rânduit petrecerea în palatul cel 
mai înalt, dându-i slugi nenumărate şi zeii de aur şi de argint, jertfe zilnice, nepri- 
hănita fecioară cânta Adevăratului Dumnezeu: Aliluia! 
































Icosul 2 

Auzind tinerii cei de bun neam, despre a ta frumuseţe, voiau a te lua spre însoţire, 
însă tatăl tău le spunea tuturor că “nu te vei însoți cu nimeni, ci în feciorie vei 
petrece spre a sluji zeilor toată viaţa, căci mult te-au iubit”, iar noi îţi cântăm unele 
ca acestea: 

Bucură-te, că părintele tău trupesc, prooroc a fost, 

Bucură-te, că acesta voia să slujeşti zeilor celor neînsuflețiți, 

Bucură-te, că niciodată tu n-ai voit a le aduce jertfe, nici a te închina lor, 

Bucură-te, că privind de la fereastră la luminătorii cei cereşti ai cunoscut pe 
Ziditorul, 

Bucură-te, că rugându-te cu lacrimi, ai cerut Acestuia să ţi se descopere, 

Bucură-te, că petrecând în post şi rugăciune, Domnul ţi-a trimis pe îngerul Său, 
Bucură-te, că îngerul te-a însemnat cu semnul Sfintei Cruci, 

Bucură-te, că “Mireasa a lui Hristos” te-a numit, 

Bucură-te, că tainele credinţei ţi-a desluşit, 

Bucură-te, că pentru dragostea Sfintei Treimi de trei muncitori ţi-a prevestit că vei 
fi muncită, 

Bucură-te, ceea ce cu pâine cerească de înger ai fost hrănită, 

Bucură-te, că sufleteşte şi trupeşte te-ai simţit întărită, 

Bucură-te, Sfântă mare muceniţă Cristina, mult pătimitoare! 


Condacul 3 

Umplându-te de râvna dumnezeiască, ai început a sfărâma idolii cei neînsuflețiți şi 
aruncându-i pe fereastră, ţi-ai curăţat odaia spre a te putea închina Ziditorului şi a-l 
cânta: Aliluia! 


Icosul 3 

Venind tatăl tău să te cerceteze şi să se închine zeilor săi şi aflând cele săvârşite de 
tine, s-a umplut de mânie ucigând cu sabia toate slugile, iar pe tine a început a te 
bate peste obraz, pentru care te lăudăm zicând: 

Bucură-te, că lovindu-te peste obraz ai mărturisit pe Adevăratul Dumnezeu, 
Bucură-te, că pe idolii cei de aur şi argint i-ai numit diavoli, 

Bucură-te, că tatăl tău mai tare s-a umplut de mânie, 

Bucură-te, că a poruncit să fi bătută fără cruţare, 

Bucură-te, că apoi în temniţă te-a aruncat, 

Bucură-te, că înştiințându-se despre aceasta maica ta la tine a alergat, 

Bucură-te, că prin vorbe bune încerca a te momi, 

Bucură-te, că acesteia 1-a1 spus să nu te mai numească fiică a sa, 

Bucură-te, că fiică şi închinătoare a Tatălui Ceresc te-ai numit, 

Bucură-te, că maica ta mult s-a mâhnit, 





























Bucură-te, că aceasta nici prin plângere, nici prin momele nimic n-a sporit, 
Bucură-te, căci credinţa ta era nestrămutată, 
Bucură-te, Sfântă mare muceniță Cristina, mult pătimitoare! 


Condacul 4 

Scoţându-te a doua zi la judecată, ighemonul Urban, uitând dragostea cea fi-rească 
către fiica sa, voia să te judece şi să te muncească ca pe o străină şi făcă-toare de 
rele, iară mulțimea adunată la privelişte minunându-se de frumuseţea ta zicea: 
„Dumnezeule al roabei tale, Cristina, ajută-i ei, căci la Tine a alergat”. lar noi 
împreună cu muceniţa cântăm: Aliluia! 


Icosul 4 

Stând mieluşeaua lui Hristos înaintea lui Urban, acesta căuta să o înduplece spre 
închinare la idoli, însă nesporind ci mai rău mâniindu-se a poruncit să fie dată spre 
muncire, pentru care îți aducem laude zicând: 

Bucură-te, cea tare în credinţă ca un diamant, 

Bucură-te, că fiinţa întreagă Domnului ţi-ai închinat, 

Bucură-te, că de stâlp au poruncit să fi legată, 

Bucură-te, căci cu fiare ascuţite ai fost zdrobită, 

Bucură-te, că bucăţi de carne din trupul tău cădeau, 

Bucură-te, că spre Mirele Hristos, privirile pline de rugăciune îţi ridicai, 

Bucură-te, că dezlegându-te de stâlp, ai luat o bucată de carne şi i-ai aruncat-o lui 
Urban în obraz, 

Bucură-te, că acesta de şi o mai aprigă mânie s-a aprins, 

Bucură-te, că ulei încins pe tine au turnat, 

Bucură-te, Sfântă mare muceniţă Cristina, mult pătimitoare! 


Condacul 5 

Învârtind roata deasupra focului, cu neputinţă este nouă a descrie pătimirile tale, 
vitează muceniţă, dar Bunul Dumnezeu te ţinea în viaţă întărindu-te în chinuri spre 
slava numelui Său şi spre ruşinarea păgânilor, iar noi împreună cu tine cântăm: 
Aliluia! 


Icosul 5 

Fără de veste, ieşind din foc o văpaie, a ars ca la o mie de păgâni ce erau îm-prejur, 
iar muceniţa întărită fiind de îngerii ce o înconjurau nevăzuţi de ochii mulțimii se 
veselea şi mai mult cu duhul în aprigile munci, pentru care şi noi îţi aducem laude, 
zicând: 

Bucură-te, nebiruită răbdătoare de chinuri, 

Bucură-te, că răbdarea ta pe muncitori îi nimicea, 


























Bucură-te, că îngerii în juru-ţi stăteau şi te întăreau, 

Bucură-te, că nemaiştiind cum să te mai muncească, te-au aruncat din nou în 
temniță, 

Bucură-te, că un înger trimis de Dumnezeu, de răni te-a tămăduit, 
Bucură-te, căci cu hrană cerească din nou ai fost hrănită, 
Bucură-te, că asemeni lui Hristos, bătăi peste obraz ai primit, 
Bucură-te, că prin chinuri nenumărate cu EI te-ai unit, 

Bucură-te, că luminoasă ţi-ai adus crucea pe Golgota suferinţei, 
Bucură-te, că niciodată n-ai slăbit cu cugetul, 

Bucură-te, că uneltirile nevăzuţilor vrăjmaşi ai biruit, 

Bucură-te, Sfântă mare muceniţă Cristina, mult pătimitoare! 


Condacul 6 

Neştiind tatăl tău cărei munci să te mai supună, a poruncit să fi aruncată în mare. 
Atunci, slujitorii, luând o corabie, te-au dus în largul mării, unde ţi-au legat o piatră 
mare de gât şi te-au aruncat în apă, nădăjduind că aşa vor sfârşi cu tine, iar tu 
cântai Celui ce te-a întărit în chinuri: Aliluia! 


Icosul 6 

Trimis a fost îngerul Domnului spre a te purta pe deasupra apei ca pe uscat şi plină 
de bucurie fiind, ai socotit aceasta ca pe o sfântă baie a botezului tău, căci nor 
luminos umbrindu-te, ai auzit glas dumnezeiesc deasupra ta şi pe Însuşi Hristos L- 
ai văzut, pentru care te lăudăm zicând: 

Bucură-te, că prin această muncă dorinţa de a fi botezată ţi-a fost împlinită, 
Bucură-te, că înger dumnezeiesc te purta pe deasupra apei, 

Bucură-te, căci cuvinte de întărire de la Însuşi Hristos, Mirele tău, ai primit, 
Bucură-te, că Acesta faţă către faţă ţi-a vorbit, 

Bucură-te, că de mare dar te-ai învrednicit, 

Bucură-te, căci cununa muceniciei mai repede voiai s-o iei, 

Bucură-te, că numai spre cereasca împărăție priveai, 

Bucură-te, că toate cele trecătoare le-ai socotit gunoaie, 

Bucură-te, că pentru Hristos toate cu bucurie le răbdai, 

Bucură-te, că şi alte munci mai grabnic voiai a le primi, 

Bucură-te, că de la a ta dorinţă nimic nu te putea clinti, 

Bucură-te, albină plină de mierea faptelor bune, 

Bucură-te, Sfântă mare muceniţă Cristina, mult pătimitoare! 


Condacul 7 
leşind la uscat şi înfăţisându-te înaintea tatălui tău, acesta s-a înspăimântat, dar n-a 
vrut să recunoască minunile lui Dumnezeu, ci pe toate le socotea vrăji, fapt pentru 
































care te-a aruncat din nou în temniţă, voind a te scoate a doua zi spre tăiere, iară tu 
cântai cu bucurie lui Dumnezeu: Aliluia! 


Icosul 7 

Neputându-şi împlini gândul, tatăl tău, fiind el însuşi tăiat peste noapte de secera 
morţii a venit la conducerea cetăţii alt ighemon pe nume Dion, care scoțându-te la 
judecată încerca prin înşelăciune a te întoarce de la gândul cel bun, dar neizbutind 
a început a te munci, pentru care îţi cântăm: 

Bucură-te, că Dion ighemonul încerca a te îndupleca spre închinarea zeului Apo- 
lon, 

Bucură-te, căci cu nimic nu te-a putut clinti, 

Bucură-te, căci a început a te bate fără milă, 

Bucură-te, că strujită cu unghii de fier şi arsă din nou ai fost, 

Bucură-te, că încingând o tigaie de fier au poruncit să fi aruncată într-nsa, 
Bucură-te, că ulei încins au poruncit să toarne peste tine, 

Bucură-te, căci după toate acestea statornică ai rămas în credinţă, 

Bucură-te, că zeul Apolon a fost sfărâmat prin rugăciunea ta, 

Bucură-te, că idolul căzând la pământ, a căzut şi slujitorul său Dion, zăcând mort, 
Bucură-te, că împreună cu idolul s-a surpat şi capiştea, 

Bucură-te, că din nou ai fost aruncată în temniţă, 

Bucură-te, trandafir prin răni pururi înflorit, 

Bucură-te, Sfântă mare muceniţă Cristina, mult pătimitoare! 


Condacul 8 

Pătimirile tale nu au fost fără roade, deoarece poporul văzând nenumăratele minuni 
săvârşite cu tine, au crezut în Hristos ca la trei mii de suflete slăvindu-L şi 
cântându-l cu tine: Aliluia! 


Icosul 8 

Venind la stăpânire un alt ighemon plin de veninul răutății, pe nume lulian, te-a 
scos din nou în privelişte, pregătindu-ţi nenumărate munci, pentru care îți cântăm: 
Bucură-te, că ighemonul a poruncit să ardă un cuptor vreme de 3 zile, 

Bucură-te, că în acesta te-a aruncat pe tine, 

Bucură-te, că apoi a stat închis 5 zile, 

Bucură-te, că în cuptor fiind, aduceai slavă lui Dumnezeu, precum tinerii în 
Babilon oarecând, 

Bucură-te, că îngerii erau cu tine răcorind cuptorul, 

Bucură-te, că acolo petreceai ca într-o cămară de mult preţ, 

Bucură-te, că deschizind cuptorul după 5 zile, nevătămată te-au aflat, 

Bucură-te, că toate acestea păgânii vrăji le-au socotit, 





























Bucură-te, că cei ce crezuseră în tine, lui Dumnezeu îi aduceau slavă, 
Bucură-te, că nesocotitul Iulian mai rău s-a înfuriat, 

Bucură-te, că alte chinuri se muncea să-ți găsească, 

Bucură-te, că orbit de răutate fiind nu putea cunoaşte minunile lui Dumnezeu, 
Bucură-te, Sfântă mare muceniță Cristina, mult pătimitoare! 


Condacul 9 

Chemând păgânul pe toți vrăjitorii şi fermecătorii care ştiau să farmece şerpii, le-a 
poruncit acestora să adune mulțime de şerpi, vipere şi scorpii şi să le dea drumul 
asupra muceniţei ca să o omoare, prin muşcăturile lor otrăvitoare. Dar mieluşeaua 
lui Hristos rămâne neînfricată şi cântă bucurându-se: Aliluia! 


Icosul 9 

Adunându-se mulțime de târâtoare se încolăceau împrejurul trupului muceniţei, dar 
nici una n-a muşcat-o pe dânsa, ci din porunca lui Dumnezeu s-au întors asupra 
fermecătorului ce le întărâta asupra sfintei. Deci pentru atâta credinţă a minunatei 
fecioare şi noi îi cântăm: 

Bucură-te, că mulţimea şerpilor nu te-a spăimântat, 

Bucură-te, că şi de data asta putere de la Domnul ai luat, 

Bucură-te, că încolăcindu-se împrejurul tău nu te-au vătămat, 

Bucură-te, că asupra fermecătorului s-au năpustit, 

Bucură-te, că prin muşcăturile lor otrăvitoare pe loc l-au omorât, 

Bucură-te, că fuindu-ți milă de cei ce te înconjurau, ai poruncit tuturor şerpilor, ca 
în numele lui lisus Hristos să se retragă în locurile lor fără a vătăma pe cineva, 
Bucură-te, că acestea ţi-au ascultat porunca întocmai, 

Bucură-te, că făcând rugăciune pe fermecător l-ai înviat, 

Bucură-te, că acesta s-a încreştinat, 

Bucură-te, că mulțimea văzând minunile s-au întărit şi mai mult în credinţă, 
Bucură-te, că mulţi s-au adăugat celor ce crezuseră în Hristos, 

Bucură-te, că pe toţi îi învăţai tainele credinţei cu glas duios, 

Bucură-te, Sfântă mare muceniţă Cristina, mult pătimitoare! 


Condacul 10 

Văzând ighemonul minunile săvârşite de tine, mai tare s-a umplut de mânie asupra 
ta şi a poruncit să şi se taie feciorelnicul piept din a cărui răni a curs lapte în loc de 
sânge, iar poporul văzând una ca aceasta cânta: Aliluia! 


Icosul 10 


























Neştiind păgânul la ce muncă să te mai supună a poruncit să ţi se taie limba, însă 
prin darul lui Dumnezeu, chiar după tăierea limbii vorbeai bine mărturisind 
adevărata credinţă pentru care îţi cântăm: 

Bucură-te, că nici tăierea limbii nu te-a oprit de la mărturisire, 

Bucură-te, că apucând mădularul cel tăiat l-ai aruncat în obrazul ighemonului, 
Bucură-te, că păgânul pe dată a orbit, 

Bucură-te, că văzându-se înfruntat şi ruşinat de tine, mai rău se tulbura, 

Bucură-te, că neştiind ce să-ţi mai facă, a poruncit să te dea la moarte, 

Bucură-te, că auzind aceasta de nespusă bucurie te-ai umplut, 

Bucură-te, că dorinţa de a te număra în ceata muceniţelor, acum o simţeai aproape 
de înfăptuire, 

Bucură-te, că împunsă fiind cu fiare ascuţite sfântul tău suflet Domnului l-ai dat, 
Bucură-te, că sufletul tău de îngeri pe braţe a fost purtat, 

Bucură-te, că cetele muceniceşti cu bucurie te-au întâmpinat, 

Bucură-te, că veselie mare s-a făcut în cer şi pe pământ, 

Bucură-te, Sfântă mare muceniţă Cristina, mult pătimitoare! 


Condacul 11 

Împlinindu-se astfel proorocia că de la trei ighemoni vei pătimi până vei fi 
slobozită, din temniţa trupului celui stricăcios, pentru numele Dumnezeului Celui 
în Treime închinat, căruia îi cântăm: Aliluia! 


Icosul 11 

Văzându-te mulțimile adunate la pătimirile tale, te slăveau pentru nenumăratele 
osteneli crezând în Hristos, cel ce ţi-a dat putere a trece prin toate cântând unele ca 
acestea: 

Bucură-te, frumoasă fecioară, 

Bucură-te, tânără cu suflet bărbătesc, 

Bucură-te, crinule răsărit între mărăcini, 

Bucură-te, că bogăţiile lumii le-ai socotit gunoaie, 

Bucură-te, că pentru dragostea lui Hristos pe toate le-ai defăimat, 

Bucură-te, că numai pe Acela I-ai iubit cu adevărat, 

Bucură-te, că de la hotărârea ta cea bună nimic nu te-a clintit, 

Bucură-te, că şi de părinţii cei trupeşti te-ai lepădat, 

Bucură-te, că pe ighemoni în față i-ai mustrat, 

Bucură-te, că nici o muncă nu te-a înfricoşat, 

Bucură-te, că spre ceruri ca o porumbiţă ai zburat, 

Bucură-te, că acolo odihnă ai aflat, 

Bucură-te, Sfântă mare muceniță Cristina, mult pătimitoare! 


























Condacul 12 
Un oarecare creştin a luat sfintele rămăşite pământeşti ale mult ostenitului tău trup 
şi le-a îngropat cu cinste la loc curat cântând cântarea de biruinţă: Aliluia! 


Icosul 12 

Cine va lăuda îndeajuns dragostea, credinţa şi nădejdea ta neclintită în Mirele 
Hristos pentru care ţi-ai ales a pătimi, însă, aşa nevrednici îndrăznim a-ţi cânta 
unele ca acestea: 

Bucură-te, că asemeni unui miel fără de glas ce merge spre junghiere, aşa spre 
pătimiri ai mers, 

Bucură-te, că rugăciunea ta ca o tămâie cu bună mireasmă spre cer se ridică, 
Bucură-te, că şi păgânii de răbdarea ta în pătimiri se minunau, 

Bucură-te, că mulţi necredincioşi la credinţă au venit, 

Bucură-te, că-n staulul Bisericii multe oiţe rătăcite ai adus, 

Bucură-te, că-n pătimirile tale te bucuri nespus, 

Bucură-te, mireasă neprihănită a Mirelui ceresc, 

Bucură-te, ceea ce cunună cerească din mâna lui Hristos ai primit, 

Bucură-te, caldă rugătoare pentru cei ce năzuiesc în ajutorul tău, 

Bucură-te, că prin rugăciunile tale de multe rele ne izbăvim, 

Bucură-te, ajutătoarea noastră în vreme de nevoi, 

Bucură-te, mijlocitoarea noastră în ceasul judecății, 

Bucură-te, Sfântă mare muceniţă Cristina, mult pătimitoare! 


Condacul 13 (de 3 ori) 

O, prea lăudată şi mult pătimitoare muceniţă Cristina, primeşte această puţină 
rugăciune a noastră şi mijloceşte la tronul lui Dumnezeu să ne ferească de ispite 
peste puterea noastră, să ne dăruiască sănătate, înţelepciune, răbdare, iertarea 
păcatelor şi ajutor în toate cele bune spre a-l cânta împreună cu tine: Aliluia! 


Apoi se zic, iarăşi: 


Icosul 1 

Născându-te în cetatea Tirului, din părinți păgâni şi slujitori ai necuraţilor zei, din 
tinereţe cunoscând pe Dumnezeul cel Adevărat, numai Aceluia voiai a-l sluji, 
pentru care îţi cântăm: 

Bucură-te, curată mieluşea născută între păgâni, 

Bucură-te, că tatăl tău, Urban, avea stăpânirea ighemonică, 

Bucură-te, că acesta, după purtarea de grijă a lui Dumnezeu, ţi-a pus numele “Cri- 
stina”, 

Bucură-te, că numele tău însemna mai înainte oarecare proorocie, 


























Bucură-te, că între fecioarele vremii nu era nici una care să te întreacă în frumu- 
seţe, 

Bucură-te, că părinţii, văzându-te crescând, se umpleau de bucurie, 

Bucură-te, că aceştia îţi pregăteau un anume fel de vieţuire, 

Bucură-te, căci dorinţa lor avea să fie deşartă, 

Bucură-te, fecioară blândă şi curată, 

Bucură-te, că haina curăţiei ţi-ai păzit-o neîntinată; 

Bucură-te căci în credinţă erai nestrămutată, 

Bucură-te, cea plină de dragoste nemăsurată, 

Bucură-te, Sfântă mare muceniţă Cristina, mult pătimitoare! 


Condacul 1 

Mult pătimitoarei, prea lăudatei muceniţe Cristina, celeia ce numele Mân-tuitorului 
a purtat, crucea suferinţei spre Golgota pătimirilor a ridicat, veniţi să-i împletim 
cântări de laude zicând: Bucură-te, Sfântă mare muceniţă Cristina, mult păti- 
mitoare! 


Rugăciune 





O, de trei ori fericită muceniţă Cristina, ceea ce te-ai învrednicit a pătimi pentru 
Hristos, ajută-ne şi pe noi să primim cu dragoste şi înţelegere ispitele ce vin asupra 
noastră. 


























Ca ceea ce nu ai cârtit niciodată în timpul muncilor, ajută-ne să nu cârtim pe 
cărarea vieţii celei trecătoare asupra întâmplărilor ce se abat asupra noastră. 


Asemeni ţie celei ce te-ai rugat cu lacrimi fierbinţi şi cu post spre a ţi se descoperi 
tainele cele ascunse şi pentru a putea ajunge cu bine la limanurile cereşti, ajută-ne 
şi pe noi să ne putem ruga şi posti ca să ne simțim şi noi că trăim pentru şi în 
Dumnezeu şi să nu ne pierdem timpul în deşert. 


Mijloceşte înaintea lui Hristos, cu îndrăzneala ce ai dobândit-o, să ne mân-tuiască 
cu judecăţile pe care le ştie EI, ca ajungând şi noi în cereasca împărăție să slăvim 
pururi: pe Tatăl, pe Fiul şi pe Sfântul Duh şi pe tine mijlocitoarea noastră. 


Amin! 


SR 52 


În cetatea Tirului era un bărbat de neam mare, cu numele Urban, care avea 
stăpânirea ighemoniei. E] avea o fiică, fecioară tânără, care din anii tinereţii sale 
a cunoscut pe Dumnezeu, Ziditorul său, punându-și Sufletul pentru El şi 
răbdând cu bărbăţie multe munci cumplite. Când s-a născut aceasta, părinţii i- 
qu pus numele Hristina şi aceasta nu după înţelegerea elinească, ci după 
purtarea de grijă a lui Dumnezeu; căci Singur numele acela Ea 
Această fecioară, venind în vârstă, avea Să fie 
creştină şi roabă, mireasă şi muceniţă a lui Hristos. Ea, de la vârsta de 
unsprezece ani, şi-a arătat frumuseţea feţei ei celei minunate, căci nu era între 
fecioare vreuna, care să semene cu ea la frumuseţe. Deci, vrând tatăl ei ca să o 
păzească de vederea omenească, i-a rânduit petrecerea ei în palatul cel mai înalt, 
dându-i slugile cele mai bune. 








EI, ducându-i zeii săi cei de aur şi de argint, i-a poruncit să se închine lor şi în toate 
zilele să le aducă jertfe. Mulţi din cei de bun neam şi bogaţi, auzind de frumuseţea 
acestei fecioare, doreau s-o ia spre însoţire fiilor lor şi rugau pentru aceasta pe tatăl 
ei. Dar Urban le răspundea: "Nu o voi da nimănui pe fiica mea, ci o voi dărui 
zeilor mei, pentru că mult au iubit-o milostivii; deci, fecioara va petrece pentru 
dânşii, slujindu-le totdeauna". 


Fecioara Hristina, crescând cu anii şi înţelegerea, a început a veni la cunoştinţa 
adevărului, Dumnezeu luminându-i şi înţelepțindu-i mintea cu darul Său. 
Pentru că, privind prin fereastră la cer şi la luminătorii cei cereşti, cunoştea pe 
Ziditor. Deci, ea, nesocotind pe idolii cei fără de suflet, nu putea să li se închine. 


























Ci, privind în sus spre răsărit, suspina şi plângea, grăind în sine: 





Astfel socotind în sine, a început a se închina adevăratului Dumnezeu, Cel ce 
petrece în cer şi se ruga Lui cu lacrimi, ca să i se facă cunoscut spre a-L 
cunoaşte desăvârşit pe Acela, de a Cărui dragoste i se aprinsese inima. 
Petrecând multe zile în rugăciuni şi în postire, s-a învrednicit cercetării lui 
Dumnezeu; 







; iar pentru nevoinţa cea pătimitoare, i-a spus că de 
trei muncitori va fi muncită, pentru Dumnezeu cel în Treime. Deci, a întărit-o 
spre nevoinţă, dându-i pâine curată să mănânce, fiind ea flămândă de postire. 


azi acea ecua arătare, fecioara se veselea cu duhul şi se bucura în 


mulțumindu-i că a cercetat pe roaba Sa prin 
trimiterea Sfântului înger. De atunci, ea a început mai cu căldură a-şi întinde 
către Domnul rugăciunile sale şi a se îndulci de dragostea Lui. Umplându-se de 
râvnă, a început a sfărâma idolii cei de aur şi de argint, zdrobindu-i în bucăţi pe 
câte unul şi aruncându-i jos de pe fereastră în uliţă. A doua zi, cei ce treceau, 
adunau pentru ei aurul şi argintul cel sfărâmat. 


Într-una din zile, (5555555555555, vrând să cerceteze pe fiica sa şi să se închine 
zeilor săi, s-a suit în palatul cel de sus. Dar, nevăzându-şi idolii, întrebă pe 
Hristina: "Unde sunt zeii?” lar ca tăcea. 


Chemând slugile, le-au întrebat de zei; iar ele i-au spus, ceea ce a făcut fiica sa 
zeilor. Umplându-se el de mânie, a început a bate pe fecioară peste obraz, 
zicându-i: "Ticăloaso, ce ai făcut zeilor?” lar ea nu voia să-i răspundă. 


După aceea, Sfânta, deschizându-şi gura, a mărturisit pe Unul adevăratul 
Dumnezeu, Cel ce petrece în cer, pe Ziditorul a toate, iar pe cei ce se numeau Zei, 
fiind făcuţi din aur şi argint, i-a numit diavoli şi idoli fără simţire, spunându-i 
cum i-a Sfărâmat cu mâinile sale. 


Atunci Urban, umplându-se de mai multă mânie, a tăiat cu sabia pe toate slugile. 
lar pe fucă a început s-o muncească cu diferite munci. Mai întâi a bătut-o fără 
cruțare cu vergi şi vine de bou, apoi a legat-o şi a aruncat-o în temniţă. 
Înştiințându-se maica ei de acest lucru, a alergat la dânsa, plângând şi tânguindu- 


























se şi o îndemna să se lepede de Hristos şi să se întoarcă la zeii părinteşti. Dar 
muceniţa lui Hristos, nici nu voia să ia caise, maicii sale, ci mai ales se 
lepăda chiar de da sin : 





aceea, maica-sa plângea mult şi nesporind nimic, s-a mâhnit. 


Trecând noaptea şi sosind ziua, Urban, fiind pornit de diavol spre răutate şi uitând 
dragostea cea firească către fiica sa, a şezut la judecată, vrând să muncească pe 
Sfânta Hristina, nu ca pe o fiică a sa, ci ca pe o străină şi mare făcătoare de răutate. 
Sfânta fiind scoasă din temniţă la judecată, multe femei văzând-o pe ea, ziceau: 
"Dumnezeul roabei Tale, Hristina, ajută-i, căci la Tine a alergat!" Deci, Hristina, 
mieluşeaua lui Hristos, stătea înaintea lui Urban, nu ca înaintea tatălui ei, ci ca 
înaintea unui muncitor şi a unei fiare mâncătoare de trupuri. 


Urban a început a o momi pe dânsa, zicându-i cu vicleşug: "Mi-e milă de tine, 
fiica mea şi mă rog ţie, apropie-te de zeii noştri cei mari şi să le aduci jertfă cu 
mine, ca Să te miluiască şi Să-ţi ierte păcatul tău, pe care l-ai făcut. De nu vei 
face aceasta, apoi nici eu nu te voi milui şi nu te voi numi fiica mea”. 


Sfânta a răspuns: 


Urban, aprinzându-se de mare mânie, a poruncit să o spânzure pe fecioară la 
muncire, să-l strujească cu fiare ascuţite şi să-i zdrobească curatul ei trup cel 
fecioresc. Atât 1-au strujit trupul ei, încât 1 se vedeau oasele goale. 





După ce au dezlegat-o de la muncire şi a văzut carnea sa zdrobită şi căzută de pe 


dânsa, zăcând pe pământ, ea, adunând-o, a aruncat-o în obrazul tatălui său, 
zicându-i: 


EI, mâniindu-se mai mult, a întins pe Sfântă pe o roată de fier şi aprinzând foc sub 
dânsa, a poruncit să toarne pe trupul ei untdelemn fiert. Astfel, învârtind roata, o 
trecea prin foc şi fecioara se frigea ca un peşte sau ca nişte carne de mâncare. Deci, 
nu era cu putinţă firii omeneşti şi mai ales celei femeiești, să fie într-o muncă ca 
aceea; dar Dumnezeu îi ţinea viaţa roabei Sale şi o întărea pe dânsa, spre mărirea 
numelui Său cel Sfânt şi spre ruşinarea păgânilor. 





























Sfânta Hristina, fiind astfel muncită, Slăvea pe Dumnezeu şi se ruga către EI; iar 
Sfinţii îngeri stăteau nevăzuţi înaintea ei, uşurându-i durerile. Apoi, fără de 
veste, ieşind o văpaie mare de foc, cu porunca lui Dumnezeu, s-a repezit la acei 
păgâni, care stăteau împrejur şi a ars ca la o mie din ei. Urban, neştiind ce să-i mai 
facă ei, a poruncit să o arunce în temniţă. 


s-a întărit muceniţa şi lăuda pe Dumnezeu. 


După aceasta, tatăl ei a poruncit s-o arunce în mare; iar slujitorii, luând pe roaba lui 
Hristos, au pus-o în corabie şi au dus-o departe de mal. 


Deci, legându-i o piatră mare de grumaz, au aruncat-o în apă. Dar Sfânta, 
sprijinindu-se de mâinile Celui fără de trup, umbla pe ape ca pe uscat. Marea 
aceea i-a fost ei scăldătoarea Sfântului Botez, pe care o dorea şi un nor luminos 
a umbrit-o pe ea şi s-au auzit cuvinte de sus, grăindu-se deasupra ei, adică 
numele Preasfintei Treimi, după săvârşirea Sfântului Botez. 





























Deci, ieşind la uscat, s-a arătat înaintea feţei tatălui său şi l-a înspăimântat. Pentru 
că păgânul se miră şi se înspăimântă, văzând pe Sfânta fecioară, ieşind vie din 
mare. Văzând el atâtea minuni, nu cunoştea puterile lui Dumnezeu, ci socotea că 
aceea este vrajă. Atunci el a poruncit s-o arunce în temniță, vrând ca a doua zi s-o 
taie pe dânsa. Dar în acea noapte, el însuşi a fost tăiat de coasa morţii. lar Sfânta a 
rămas vie în temniţă, slăvind şi mulțumind lui Dumnezeu. 


După pieirea neaşteptată a lui Urban, a venit în locul lui 535555, cu numele 

„căruia i s-a spus despre Hristina, care şedea în temniţă. Scoţând-o pe dânsa şi 
punând-o înaintea judecății sale, mai întâi se ispitea să înşele pe muceniţă cu 
îmbunări şi s-o depărteze de Dumnezeu. Apoi, văzând-o nestrămutată în sfânta 
credinţă, a muncit-o mult, bătând-o, strujind-o cu unghii de fier şi arzând-o cu foc. 
EI, arzând o tigaie de fier, a poruncit să întindă pe Sfânta goală, silind-o să se 
închine idolului Apolon. Dar mucenița petrecea Statornică în mărturisirea 
preasfântului nume al lui lisus Hristos, iar pe idolul Apolon l-a sfărâmat cu 
rugăciunea. Când idolul a căzut şi s-a prefăcut în bucăţi, atunci a căzut la pământ 
şi ighemonul Dion şi a rămas mort. 


Diavolul care locuia în idol, sfărâmându-i-se capiştea, a răpit sufletul slujitorului 
său celui osârdnic şi l-a făcut să vieţuiască în iad împreună cu el, iar pe Sfânta 
muceniţă iarăşi a primit-o temniţa şi legăturile. 


























Pătimirea fecioarei lui Hristos nu era fără de roade, căci poporul, văzând nişte 
minuni ca acelea, slăvea pe Unul Dumnezeu, lisus Hristos şi au crezut în EI ca 
la trei mii de suflete. 


Mulţi veneau la Sfânta, care a fost ţinută în temniţă multă vreme şi se învățau de la 
dânsa, până ce a venit [5355555 cu numele I553ă. Acela, scoțând asemenea pe 
Sfântă la judecată, i-a dat felurite munci. Mai întâi a aprins un cuptor mare, în care, 
arzând trei zile focul, a aruncat în el pe muceniţă şi apoi l-a închis. Sfânta fecioară 
Hristina a petrecut în cuptorul acela cinci zile nearsă de foc, precum de demult 
tinerii cei din Babilon şi şezând ca într-o cămară, cânta, Slăvind pe Dumnezeu; 
căci îngerii Domnului erau cu dânsa, udând şi răcorind cuptorul. După acele 
cinci zile, deschizându-se cuptorul, s-a aflat Sfânta vie şi întreagă, neatinsă de foc 
câtuşi de puţin şi se prea mărea Dumnezeul creştinilor, iar păgânătatea se ruşina. 


Ighemonul acela, orbindu-se de răutatea diavolească, nu cunoştea puterile lui 
Dumnezeu, ci socotea vrajă o minune mare ca aceea. Deci, silindu-se să biruiască 
pe cea nebiruită, a chemat vrăjitorii şi fermecătorii, care ştiau să farmece şerpi, 
vipere şi scorpii şi să le dea drumul împotriva muceniţei, ca s-o omoare cu 
muşcăturile lor otrăvitoare; dar nici una dintr-însele n-au vătămat-o, deşi se târau şi 
se încolăceau împrejurul trupului ei. Fermecătorul cel mare stătea aproape şi 
întărita cu şoptiri şi meşteşugiri pe acele târâtoare, ca să muşte pe fecioară. Dar 
toate acelea, din porunca lui Dumnezeu, s-au întors cu mânie spre acel vrăjitor şi 
îndată l-au omorât cu mușşcăturile lor. 


Sfânta a zis către târâtoare: 





Atunci îndată s-au risipit, ducându-se fiecare la locul său. 


























După un ceas, Sfânta Hristina s-a milostivit spre cel omorât şi rugându-se 
Domnului, l-a înviat şi l-a făcut creştin. Dar nu numai pe acela, ci şi mulţi, căci, 
văzând nişte minuni ca acelea prea slăvite, au crezut în Domnul. 


Ighemonul mâniindu-se, a poruncit să taie feciorescul piept al Sfintei. Deci, tăindu- 
|, curgea din rănile ei lapte, în loc de sânge. 





După aceea, i-a tăiat şi limba, care slăvea pe Hristos Dumnezeu. Dar muceniţa, 
chiar după tăierea limbii, vorbea bine. Ea, apucând limba cea tăiată, a aruncat-o 
în Ai izhemonului şi lovindu-l în ochi, i-a zis: 








Ighemonul a orbit din lovitura aceea, iar Sfânta binecuvânta pe Dumnezeu foarte 
mult, iar pe idoli şi slujitorii lor îi ocăra. Ighemonul, nesuferind să audă mai mult 
acele ocări şi mâniindu-se şi pentru orbirea ochilor săi, a poruncit s-o dea la 


























moarte. Deci Sfânta, fiind împunsă de ostaşi cu fiare ascuţite şi-a dat cinstitul şi 
sfântul ei suflet în mâinile Domnului său. 

Astfel Sfânta fecioară cea fără de prihană şi Marea Muceniţă a lui Hristos 
Hristina, prin care Domnul a făcut minuni cu puterea Sa cea mare, a pătimit de 
la trei cumpliți muncitori; dar aceia n-au putut să biruiască pe această singură 
fecioară. 


Un oarecare om din neamul ei, crezând în Hristos, a luat pătimitorul ei trup şi l- 
a îngropat cu cinste. Acestea s-au făcut, împărăţind peste romani şi peste elini 
păgânul Sevir, 






(Vieţile Sfinţilor - Pătimirea Sfintei muceniţe Hristina) 









































